REGOLAMENT TAL-KUMMISSJONI (KE) Nru 1396/2007
tat-28 ta’ Novembru 2007
li jikkoreġi r-Regolament (KE) Nru 1975/2006 li jistipula r-regoli dettaljati għall-implementazzjoni tar-Regolament tal-Kunsill (KE) Nru 1698/2005, rigward l-implemantazzjoni tal-proċeduri ta’ kontroll kif ukoll kundizzjonalità fir-rispett ta’ miżuri ta’ appoġġ ta’ l-iżvilupp rurali.
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1698/2005 ta’ l-20 ta’ Settembru 2005 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (EAFRG) (1) (titlu mhux uffiċjali), u b'mod partikolari l-Artikoli 51(4), tiegħu,
Billi:
(1)
Sar żball amministrattiv fiż-żmien ta’ l-adozzjoni tar-Regolament tal-Kummissjoni (KE) Nru 1975/2006 (2), li b'riżultat tiegħu, il-perċentwal ta’ l-għajnuna li jista' jitħallas wara t-tmiem tal-kontrolli amministrattivi kien stabbilit għal 70 % minflok 75 % kif kien oriġinalment maħsub.
(2)
Ir-Regolament (KE) Nru 1975/2006 għandu għalhekk jiġi emendat skond dan.
(3)
Il-miżuri stipulati f'dan ir-Regolament huma skond l-opinjoni tal-Kumitat ghall-Iżvilupp Rulari
ADOTTAT DAN IR-REGOLAMENT:
Artikolu 1
Fl-ewwel sentenza tat-tieni subparagrafu ta’ l-Artikolu 9(1) tar-Regolament (KE) Nru 1975/2006, “70 %” għandu jinbidel b' “75 %”.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu japplika ghall-appoġġ Komunitarju rigward il-perjodu ta’ programmar li jibda mill-1 ta’ Jannar 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 28 ta’ Novembru 2007.